Primăria Alba Iulia organizează licitație publică pentru închirierea unui spațiu aflat în Cetatea Alba Carolina.
Spațiul, aflat în contragarda Revelinului Sf Mihail, a găzduit, în trecut, Centrul de Informare Turistică. Vorbim de o suprafață de 223 de metri pătrați, în care se află 6 încăperi.
Printre acestea, o sală de activități informaționale, o sală pentru organizarea de evenimente și toalete. Cu excepția rețelei de gaz, există toate utilitățile: apă potabilă, energie electrică și canalizare. Încălzirea se face prin pardoseală și este pe curent electric. Spațiul este destinat desfășurării de activități de tip alimentație publică, artistic, galerie de artă, vânzare suveniruri, produse artizanale, presă și carte Licitația va avea loc în data de 3 aprilie.
Cei interesați sunt rugați să se adreseze Primăriei Municipiului Alba Iulia Pretul de pornire al licitatiei este de 2230 euro/luna, respectiv 10 euro x 223 mp.